Partykeer wil jy net 'n verskil maak... Ons leef in 'n tydperk waar ons konstant bewus is van ons omgewing en die impak wat ons daarop het. Ons voel dus genoodsaak om 'n verskil te maak, om beter keuses te maak en te dink aan ons jeug se toekoms deur aksie te neem... plant 'n boom, red 'n renoster, maak die oseaan skoon... Tegnologie maak dit egter vir ons maklik om deesdae ons gewete skoon te hou, jy kan 'n verskil maak sonder om eens uit te gaan en self die laaste renoster op te pas. Daar is talle organisasies waar jy skenkings kan maak en siedaar, jy betaal dalk 'n veldwagter se loon. Ons kan self produkte koop aanlyn...